Keresztségre készülő felnőtt imádsága

SZERETŐ ISTENEM, köszönöm neked a hit kegyelmét. Add, hogy vigyázzak hitemre, hiszen törékeny cserépedényben hordozom és segíts megértenem misztériumait. Tisztíts meg a megújulás fürdőjében és töröld el jóságosan vétkeimet. Add, hogy egész szívvel hozzád ragaszkodjam, és egészen elforduljak a bűntől. Vonj be Egyházadba, ami erős sziklára van alapozva. Áldd meg a közösséget, amely befogad és segít nekem keresztény életem kezdetén. Add, hogy hasznára tudjak lenni és megtaláljam benne a helyemet! Szentlelked segítse keresztszüleimet, hogy támaszom lehessenek a nehézségek idején. Add, hogy miután részesültem a keresztség szentségében, életemet egészen neked szenteljem és már itt a földön megérezzem az üdvösség előízét.

Szűz Mária, őrangyalom, védőszentem, könyörögjetek értem! Ámen.